cyanic-selkie/wikianc huggingface dataset:
ტეგუსიგალპა
კლიმატი
წვიმიანი პერიოდის განმავლობაში, ყოველთვიური საშუალო ნალექსი რაოდენობა - 182,5 მილიმეტრი
წვიმიანი სეზონის ყველაზე ნოტიო თვეებია: მაისი-ივნისი და სექტემბერი-ოქტომბერი, თითოეულში საშუალოდ 16,2 წვიმიანი დღეა.
ქარიშხალი მიტჩი
1998 წლის ოქტომბრის ბოლოსა და ნოემბრის დასაწყისში, ქარიშხალმა მიტჩმა საშინელი ზიანი მიაყენა ტეგუსიგალპას, სხვა ჰონდურასში მდებარე ქალაქების მსგავსად. ჰონდურასს ქარიშხალ ფიფის შემდეგ, მსგავსი შედეგები არ ახსოვს. ქარიშხალმა მდინარე ჩლუტეკას ნაპირებზე მდებარე ქალაქების ნაწილები გაანადგურა.
ქარიშხალი ჰონდურასის ტერიტორიაზე 5 დღის განმავლობაში დარჩა. ქარიშხალი წვიმიან სეზონს დაემთხვა, ნიადაგი უკვე კარგად იყო წყლით გაჯერებული, შედეგად ვერ შეძლო ქარიშხლის შედეგად გამოწვეული დამატებითი ნალექის შეწოვა. ქარიშხლის მიერ დატოვებულმა ნანგრევებმა დიდი წყალდიდობა გამოიწვიეს მთელს რეგიონში, განსაკუთრებით ტეგუსიგალპაში. ძლიერმა წვიმამ მდინარის არხებისა და შენაკადების ადიდება გამოიწვია, მდინარე ჯებირებიდან გადმოვიდა და ნაპირები გადაფარა, დაანგრია უბნები და ხიდები. უხვნალექიანობამ და წყალდიდობამ გამოიწვია მეწყერი ტანტრუმის გორაკის (El Berrinche Hill) მახლობლად, ქალაქის ცენტრში. მეწყერმა ბევრი ნაგებობა დაანგრია, ნანგრევები კი მდინარის გავლით კაშხალთან აღმოჩნდენ, კაშხალმა შეაკავა მდინარის ნაკადი და შედეგად რამდენიმე ქალაქი წყალქვეშ აღმოჩნდა. მიმდებარედ მდებარე ისტორიული მნიშვნელობების შენობების უმეტესობა დაინგრა, ნაწილი კი იმდენად დაზიანდა, რომ რესტავრაციას აღარ ექვემდებარებოდა.
ქალაქის პეიზაჟები
ტეგუსიგალპა მთებით გარშემორტყმულ ხეობაში მდებარეობს. ქალაქი უაღრესად დეზორგანიზებულია, განსაკუთრებით მისი ძველი უბნები. ბოლო 30 წლის განმავლობაში დაფიქსირდა სწრაფი ზრდა და მხოლოდ ბოლო დროს მიიღო მთავრობამ შესაბამისი ზომები, ქალაქის დაგეგმვასა და ზონების ცვლილების კანონთან დაკავშირებით. გზებზე მოძრაობა შეზღუდულია, რამდენიმე ცალმხრივად მოძრავი ზოლი, ისედაც ვიწრო ქუჩაზე დიდ პრობლემებსა და საცობებს ქმნის. ქალაქში რამდენიმე ძირითადი ბულვარია, მიწისქვეშა გადასასვლელებითა და გზების გადაკვეთებით აღჭურვილი, რაც მოძრაობის განტვირთვას უწყობს ხელს. ჰონდურასის პრაქტიკულად ყველა ქალაქში, გამონაკლისი არც დედაქალაქია, ზემოთ ახედვისას სტანდარტულ ხედადაა ქცეული ელექტრული და სატელეფონო ხაზების მასიური გაყვანილობები, რადგან მიწისქვეშა საკომუნიკაციო არხების გაყვანასთან დაკავშირებით გადაწყვეტილება ბოლო წლებში იქნა მიღებული.
ქალაქის გარშემო
ტეგუსიგალპას რაიონის მხარე შესაძლოა დაიყოს 5 ნაწილად:
1. Centro Histórico - ისტორიული ცენტრი შექმნილია ორიგინალური უბნებით, რომელიც ქალაქის დაარსების დღიდან ითვლის სიცოცხლეს. წლების განმავლობაში უბანი უყურადღებობის გამო იშლებოდა, თუმცა ბოლო დროს აქტიურად ცდილობენ მის გამოცოცხლებას და შენარჩუნებას. აქ განთავსებულია სამთავრობო ოფისები, მათ შორის ეროვნული კონგრესი და მერია, ასევე მუზეუმები, პარკები, ტაძრები და ეკლესიები.
2. Centro Contemporáneo (or Zona Viva ) - თანამედროვე ცენტრი (ან ცოცხალი ზონა) თანამედროვე და მყარი დაგეგმარების უბანი. მოიცავს მდინარე ჩოლუტეკას შენაკადის, რიო ჩიკიტოს (უბანი რომელიც მაოლის ხიდს ქვემოთ გადის), სარდლის ბილიკისა და შეიარაღებული ძალების ნაწილებს. ქალაქის ეს მონაკვეთი ალბათ საუკეთესოდ განვითარებული და უკეთ ურბანიზებულია. ამ უბანში ვხვდებით ქალაქის წამყვან სასტუმროებსაც. ბულვარები Morazán და Avenida Los Próceres წარმოადგენენ გადატვირთულ კომერციულ დერეფნებს და უკავშირდებიან მნიშვნელოვან პუნქტებს, სამეზობლოებს, რომლებშიც განთავსებულია საელჩოები, მნიშვნელოვანი დაწესებულებები და ა.შ.
3. North Tegucigalpa - ჩრდილოეთ ტეგუსიგალპა მოიცავს როგორც საშუალო კლასის, ისე გაღარიბებულ უბნებს, რომლებიც გორაკზე, ისტორიული ცენტრის ჩრდილოეთით მდებარეობენ. პიკაჩო ჰილზე, ამ უბნების უკან, განთავსებულია გაეროს ეროვნული პარკი, ეს ადგილი მეტად საინტერესოა ადგილობრივებისა და ტურისტებისთვის.
4. South Tegucigalpa - სამხრეთ ტეგუსიგალპა არის ყველაფერი ბულვარ Fuerzas Armadas- ის სამხრეთით. ამ არეალში მდებარეობს კოლონია კენედი, დედაქალაქის უდიდესი სამეზობლო, სადაც 137,000-ზე მეტი მოსახლეა. კონცენტრირებულია, როგორც საშუალო ფენის ისე ღარიბი უბნების მახლობლად. ამ სამეზობლოში მდებარეობს ორი უნივერსიტეტი: UTH და UNITEC
5. East Tegucigalpa - აღმოსავლეთ ტეგუსიგალპა ძირითადად მოიცავს სასოფლო და გაღატაკებულ უბნებს, მთავრობის მცირე მონაწილეობით განხორციელებული იმპროვიზირებული ზრდის შედეგად. ანილიო პერფერერიკოს აღმოსავლეთ მონაკვეთის მხარეზე მდებარეობს მარიას პედიატრიული საავადმყოფო და სუუაპას ბაზილიკა.
დემოგრაფია
ჰონდურასის აღწერის მონაცემების მიხედვით, 2001 წელს, ცენტრალურ ოლქში 850 445 ადამიანი აღირიცხა. მზარდი ტენდენციის შედეგად, 2013 წელს 1 157 509 ადამიანი აღირიცხა. 2004 წელს 185,577 კომლი ცხოვრობდა, საშუალოდ 4,9 წევრით თითო ოჯახში. როგორც ქალაქის მოსახლეობა, ასევე მეტროს არეალი სავარაუდოდ გაორმაგდება 2029 წლისთვის. ადამიანის განვითარების ინდექსი (HDI) შეფასებულია 0.759 მაჩვენებლით (2006 წელი), ამავე წელს ოლქში, მოსახლეობის 47.6% სიღარიბეში ცხოვრობდა.
სიცოცხლის ხანგრძლივობა ოლქში - 72,1 წელი (2004 წლის მონაცემი)
სრული მოსახლეობის გაუნათლებელი ნაწილი - 4.9% (2010 წლის მონაცემი)
სრული მოსახლეობის გაუნათლებელი ნაწილი, ეროვნულ მაჩვენებელთან შედარებით - 15.2% (2010 წლის მონაცემი)
საშუალო თვიური შემოსავალი - L.8,321 (440,49 აშშ დოლარი) (2010 წლის მონაცემი)
საშუალო თვიური შემოსავალი ეროვნულ თვიურ მაჩვენებელთან შედარებით - L.4,767 ($ 252.35 აშშ დოლარი) (2010 წლის მონაცემი)
ეროვნული ურბანული ზონის საშუალო თვიური შემოსავალი - L.7,101 (აშშ დოლარი 375.91) (2010 წლის მონაცემი)
მკვიდრთა 90%-ს წარმოადგენენ მესტიოები, თეთრ-ესპანელთა უმცირესობით. მათ უერთდებიან ჩინელები და არაბი ემიგრანტები. აქ ცხოვრობენ მკვიდრი ამერიკელი და აფრო-ჰონდურასებიც.
ქალაქში არის : 4 თეატრი, 12 ბაზარი, 12 საფეხმავლო ხიდი, 12 უნივერსიტეტი, 14 საავადმყოფო, 14 მუზეუმი, 28 სუპერმარკეტი, 40 კინოთეატრი, 64 ჯანმრთელობის ცენტრი, 64 სიგნალი მსუბუქი კონტროლირებადი კვეთა, 87 საშუალო სკოლა, 100 აფთიაქი, 123 ადგილობრივი გადაუდებელი კომიტეტი, 170 რესტორანი, 200 პარკი ან პლაზა, 200 სპორტული ობიექტი, 400 მეხანძრე, 600 მოხალისე მუშაკი, 892 სამეზობლო, ბარიოსა და კოლონიად კლასიფიცირებული, 12 ასეული ექიმი, ორი ათასი საზოგადოებრივი ტრანსპორტი, 12 ათასი ტაქსი, 60 ათასი წერა-კითხვის უცოდინარი, 140 ათასი სასმელ წყალზე პირადი დაშვებით.
ჯანმრთელობა
ცენტრალური ოლქი, აფიქსირებს ქვეყნის აივ / შიდსთან ინფიცირების სიდიდით მესამე უმაღლეს ან 20.2 პროცენტს, ვირუსით დაავადებული 5,674 ადამიანი. 2004 წლის განმავლობაში ცენტრალურ უბანში აივ ინფექციის 258 ახალი დიაგნოზი დაფიქსირდა.
2000 წელს, დედათა სიკვდილიანობის მაჩვენებელი შეადგენდა ყოველ 100 000 ახალშობილზე 110-ს, რომელთა 62.3% იყვნენ 20-დან 30 წლამდე ასაკის ქალები.
2005 წლის მონაცემებით ყოველ 100 000 მოქალაქეზე 110 ფიზიკურად ან გონებრივად შეზღუდულია.
ქვეყნის 62.8% სიღარიბეშია და ჰონდურასს არ შეუძლია სტაბილური დახმარების გაწევა მათთვის, მათ შორის სამედიცინო პერსონალით, მედიკამენტებითა თუ ინვენტარით უზრუნველყოფა.
რელიგია
ჰონდურასის სხვა უბნების მსგავსად, ცენტრალურ ნაწილშიც რომაული კათოლიციზმია გაბატონებული და მისი მიმდევრები მოსახლეობის 95% ს შეადგენდნენ გარკვეულ მომენტში. 2007 წლის მონაცემებით მოსახლეობის 47 პროცენტი სწორედ ისინი იყვნენ, დარჩენილი 36 პროცენტი კი პროტესტანტები.
დღეს ქალაქში მრავალი რელიგიის მიმდევრებს შეხვდებით, მათ შორისაა ებრაული თემი, იეჰოვას მოწმეები და უკანასკნელი წმინდანების იესო ქრისტეს ეკლესია, რომლებიც ამჟამად აშენებენ ახალ ტაძარს.
რესურსები ინტერნეტში
კატეგორია:ჰონდურასის ქალაქები კატეგორია:ჩრდილოეთ ამერიკის დედაქალაქები კატეგორია:ცენტრალური ამერიკის დედაქალაქები
Prolasius reticulatus
Prolasius reticulatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Prolasius-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
სიგურანცა
სიგურანცა (რუმ. Siguranţă - "უსაფრთხოება") —  რუმინეთში 1921-1944 წწ. პოლიტიკური პოლიცია. დაარსდა რევოლუციური ორგანიზაციების დასარბევად. მეორე მსოფლიო ომის დროს სიგურანცის წევრები ბუკოვინაში, ბესარაბიასა და ტრანსნისტრიაში გაგზავნეს პარტიზანულ მოძრაობასთან საბრძოლველად. 1944 წელს საბჭოთა ძალების შესვლამ რუმინეთის ტერიტორიაზე ბოლო მოუღო სიგურანცას არსებობას. არასრული მონაცემებით, სიგურანცის არსებობის მანძილზე 75 000 ადამიანი იქნა დაპატიმრებული.
რუმინეთის სახალხო რესპუბლიკის გამოცხადების შემდეგ სიგურანცის მოვალეობები დაეკისრა საიდუმლო პოლიცია სეკურიტატეს.
ლიტერატურა
კატეგორია:საიდუმლო პოლიციები კატეგორია:საიდუმლო პოლიტიკური ორგანიზაციები
ლორისებრნი
ლორისებრნი (Lorisidae), ძუძუმწოვარი ცხოველი ნახევრად მაიმუნების ოჯახისა.
*
კონსტანსია კასტილიელი (1354-1394)
კონსტანსია კასტილიელი (Constanza de Castilla, Constance of Castile; დ. 1354, კასტროხერისი, კასტილიის სამეფო — გ. 24 მარტი, 1394, ლეიცესტერშირი, ინგლისის სამეფო) — ივრეის დინასტიის წარმომადგენელი. კასტილიის მეფე პედრო I მრისხანეს ასული. ლანკასტერის ჰერცოგ ჯონ გენტელის მეორე ცოლი. კასტილიის დედოფალ კათრინ ლანკასტერელის დედა, ისაბელ I კასტილიელის დიდი ბებია;
ბიოგრაფია
კონსტანსია დაიბადა 1354 წელს კასტროხერისში, ესპანეთში. იგი იყო კასტილიისა და ლეონის მეფე პედრო I მრისხანესა და მისი ცოლის, მარია დე პადილიას უფროსი ასული. მამამისმა, მეფე პედრომ ჩუმად იქორწინა თავის საყვარელ მარიაზე, თუმცა ეკლესიამ და დიდებულებმა მათი ქორწინება არ სცნეს, რის გამოც იგი მის საყვარლად დარჩა, დედოფალი არასოდეს ყოფილა და შესაბამისად, კონსტანსია და მისი და, ისაბელი უკანონო შვილებად მიიჩნეოდნენ ესპანეთში. მარცხნივ|მინი|ჯონისა და კონსტანსიას შესვლა სანტიაგო-დე-კომპოსტელაში. 1371 წლის 21 სექტემბერს ბორდოში, საფრანგეთში კონსტანსია დაქორწინდა ლანკასტერის ჰერცოგ ჯონ გენტელზე, ინგლისის მეფე ედუარდ III-ისა და დედოფალ ფილიპა ენოელის შუათანა ძეზე, რომლის პირველი ცოლი, ჰერცოგინია ბლანკა 1368 წელს დაიღუპა შავი ჭირით. იმავდროულად, კონსტანსიას და, ისაბელი ცოლად გაჰყვა ასევე მეფე ედუარდის უმცროს ძეს, იორკის ჰერცოგ ედმუნდს.
1372 წლის 9 თებერვალს კონსტანსია დიდი ზეიმით შევიდა ლონდონში, როგორც კასტილიის დედოფალი, რომელსაც შეეგება მისი მაზლი, უელსის პრინცი ედუარდი და მისი ამალა. ინგლისური არისტოკრატია ლონდონის ქუჩებში გამოეფინა მის დასახვედრად. ინგლისში იგი სავოიის სასახლეში დააბინავეს. მთელი ეს ამბავი იმან გამოიწვია, რომ მისმა ქმარმა 1372 წლის 29 იანვარს კონსტანსიას მემკვიდრეობაზე დაყრდნობით თავი კასტილიის მეფედ გამოაცხადა, რადგან მეფე პედრო უვაჟოდ გარდაიცვალა, კონსტანსია კი მისი უფროსი ქალიშვილი იყო.
ეს იყო ჯონის კიდევ ერთი მცდელობა, რომ მეფის გვირგვინი მოეპოვებინა (ბავშვობაში იგი შოტლანდიის უმემკვიდრეო მეფე დეივიდ II-ის მემკვიდრედ განიხილებოდა, თუმცა ტახტი ვერ მიიღო, ამბიციები კი ბოლომდე შერჩა). ვინაიდან ჯონსა და ინგლისის მეფის ტახტს შორის მისი ძმა, ედუარდი, მისი ძე, პრინცი რიჩარდი და მეორე ძმა, ჰერცოგი ლაიონელი იდგნენ, გვირგვინის მიღების იმედი ინგლისში არ ჰქონდა, ამიტომაც იგი მას სხვა სამეფოში ეძებდა. ამრიგად, მას საშუალება მიეცა და თავი კასტილიის მეფედ გამოაცხადა და აიძულა ინგლისელი დიდებულები, რომ მისთვის „ესპანეთის ბატონი“ ეწოდებინათ, შესაბამისად, ინგლისში კონსტანსიასაც კასტილიის დედოფლად მოიხსენიებდნენ. რამდენიმე ბრძოლის შემდეგ ჯონის ბრძოლა მეფობისათვის წარუმატებლად დასრულდა. 1388 წელს მასსა და კასტილიის მეფე ხუან I-ს შორის დაიდო საზავო ხელშეკრულება, რის მიხედვითაც კასტილიის ტახტის მემკვიდრე, პრინცი ენრიკე ცოლად ირთავდა მათ ქალიშვილ კათრინ ლანკასტერელს, რითაც ტახტი ტრასტამარებს დარჩათ.
ლიტერატურა
კატეგორია:გარდაცვლილი 24 მარტი კატეგორია:გარდაცვლილი 1394 კატეგორია:კასტილიის ინფანტები
ბერნჰარდ ვინდშაიდი
მინი|220პქ|ბერნჰარდ ვინდშაიდი ბერნჰარდ ვინდშაიდი (Bernhard Windscheid; დ. 26 ივლისი, 1817, დიუსელდორფი — გ. 26 ოქტომბერი, 1892, ლაიფციგი) — გერმანელი იურისტი.
ვინდშაიდი სამართალმცოდნეობას ბერლინისა და ბონის უნივერსიტეტებში სწავლობდა. 1838 წელს დოქტორის ხარისხი მიენიჭა ბონის უნივერსიტეტში. 1847 წლიდან მოღვაწეობდა სხვადასხვა უნივერსიტეტებში პროფესორის თანამდებობაზე. კერძოდ, ბაზელში (1847-1852), გრაიფსვალდში (1852-1857), მიუნხენში(1857-1871), ჰაიდელბერგსა(1871-1874) და ლაიფციგში(1874-1892). 1874-1883 წლებში ვინდშაიდი იყო გერმანიის სამოქალქო სჯულდების პირველი სარედაქციო კომისიის წევრი. გერმანიის სამოქალაქო სჯულდების პროექტის პირველი ვარიანტზე მნიშვნელოვანი ზეგავლენა იქონია ვინდშაიდის „პანდექტური სამართლის სახელმძღვანელომ“. ვინდშაიდი არის XIX საუკუნის მეორე ნახევარში განვითარებული ფიქციის თეორიის მიმდევარი, რომლის მიხედვითაც, იურიდიული პირი არის მოჩვენებითი სუბიექტი. ვინდშაიდი ასევე, იურიდიულ პირს მიაწერდა დელიქტუნარიანობას.
რესურსები ინტერნეტში
კატეგორია:გერმანელი იურისტები კატეგორია:დაბადებული 26 ივლისი კატეგორია:დაბადებული 1817 კატეგორია:გარდაცვლილი 26 ოქტომბერი კატეგორია:გარდაცვლილი 1892
გერმანიის ფედერაციული რესპუბლიკა (1990 წლამდე)
დასავლეთი გერმანია (Westdeutschland); ოფიციალურად გერმანიის ფედერაციული რესპუბლიკა (გფრ) (Bundesrepublik Deutschland) — ცენტრალური ევროპის ყოფილი სახელმწიფო 1949-1990 წლებში. 1991 წლიდან გერმანიის გაერთიანების შემდეგ გერმანიის ფედერაციული რესპუბლიკა გახდა გაერთიანებული გერმანიის ოფიციალური სახელი.
იხილეთ აგრეთვე
კატეგორია:ევროპის ისტორიული სახელმწიფოები კატეგორია:გერმანიის ისტორია კატეგორია:ცივი ომის პერიოდის ისტორიული სახელმწიფოები
დიორიტი
დიორიტი (ფრანგ. diorite, ბერძნ. diorízo — ვარჩევ) — ნაცრისფერი სრულკრისტალური საშუალო სიმჟავიანობის (SiO2 55-65%) მაგმური ინტრუზიული ქანი. დიორიტის მთავარი მინერალებია საშუალო პლაგიოკლაზი, რქატყუარა, იშვიათად შეიცავს პიროქსენსა და ბიოტიტს, ზოგჯერ — კვარცსაც; აქცესორული მინერალებია — აპატიტი, მაგნეტიტი, ილმენიტი და სხვა. დიორიტი ნაკლებადაა გავრცელებული და გვხვდება გრანიტოიდულ ინტრუზიებში უბნების სახით, ზოგჯერ ქმნის შტოკს, დაიკს, ლაკოლითსა და სხვა. დიორიტის საბადოები ცნობილია დიდ ბრიტანეთში, იტალიაში, გერმანიაში, ფინეთში, შვედეთში, რუმინეთში, თურქეთში, ეგვიპტეში, ახალ ზელანდიაში, აშშ-ში. იყენებენ სამშენებლო და მოსაპირკეთებელ მასალად. ძვირფასი საშენი მასალაა. დიორიტისგან ამზადებენ სხვადასხვაგვარი სახეობის საგზაო ქვას. ზოგიერთი დიორიტი მდიდარია ფერადი ელფერით, კარგად ექვემდებარება გაკრიალებას. ძველ ეგვიპტესა და მესოპოტამიაში იყენებდნენ როგორც სკულპტურულ მასალას. მაგარი, მტკიცე და სინათლეგაუმტარი დიორიტი სკულპტურაში ექვემდებარება განზოგადებულ დამუშავებას. დიორიტი გავრცელებულია საქართველოშიც. აღსანიშნავია მოსაპირკეთებელი წიფის კვარციანი დიორიტის საბადო (802 ათასი მ³).
სქოლიო
კატეგორია:მაგმური ქანები
ფროტერიზმი
ფროტერიზმი (frotteurisme), იშვიათად თაჩერიზმი (toucherism) — ფსიქიატრიაში კლინიკური დაავადების აღმნიშვნელი ტერმინი, რომელიც გულისხმობს პარაფილიის ერთგვარ სახეობას, რომლის დროსაც სექსუალური აღგზნება სხვა ადამიანთან ცალმხრივი შეხებისან ან/და ხახუნისას მიიღწევა. ამგვარი კონტაქტი ხელების ან გენიტალიების შეხებისას დგება. ასეთი პაციენტები მამაკაცები არიან და მათი მსხვერპლი, ხშირ შემთხვევაში, ქალები არიან. თუმცაღა, არის ფროტევრისტი ქალების და მამაკაცებით გატაცებული მამაკაცი ფროტევრისტების შემთხვევებიც. უფროსი ასაკის ადამიანის ბავშვისადმი ფროტევრისტული მიდრეკილება კი, ძირითადად, ბავშვზე სექსუალური ძალადობის ადრეული სტადიაა. ამგვარი ცალმხრივი ქმედება შეუმჩნევლად ხორციელდება ისე, რომ მსხვერპლი ამ დროს საპასუხო რეაქციას ვერ ახერხებს. ასეთი სახის ქმედება ხშირია საზოგადოებრივ ადგილებში — გადაჭედილ ტრანსპორტში ან კონცერტებზე.
არსებობს ფროტერიზმის სხვადასხვა სახე: ერთი, როდესაც ეს არის მთავარი და ძირითადი ფორმა სექსუალური კმაყოფილების მისაღებად, და მეორე, როდესაც ის იღებს ეპიზოდურ სახეს, მაგალითად ფროტერი შეიძლება იყოს სექსის მხრივ დაუკმაყოფილებელი კაცი, ან მოზარდი, რომელიც ქალთან შეხებისას ადვილად აღიგზნება. მეორე შემთხვევა შეიძლება იყოს ძლიერი და დასრულდეს ეაკულაციით.
კატეგორია:პარაფილიები
Parafili
წიფორი (ერედვის მუნიციპალიტეტი)
წიფორი — სოფელი საქართველოში, ერედვის მუნიციპალიტეტში,  ბიყარის თემში.
გეოგრაფია
მდებარეობს მდინარეების პატარა ლიახვისა და მეჯუდის წყალგამყოფის ჩრდილო-დასავლეთ კალთაზე, პატარა ლიახვის ხეობაში. ზღვის დონიდან 1760 მეტრი, ცხინვალიდან 36 კილომეტრი.
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (Цъипор).
სქოლიო
კატეგორია:ბიყარის თემის სოფლები
სუნი
სუნი — სპეციფიკური შეგრძნებაა ჰაერში მფრინავი არომატული ნივთიერებების (მან) არსებობისა, რისი გამოვლენა ხდება ყნოსვის შეგრძნების ქიმიური რეცეპტორების მეშვეობით (იხ. ხემეროცეპცია), რომელიც განლაგებულია ცხოველის ცხვირის ღრუში.
საერთო ცნობები
სუნი ადამიანების უმრავლესობისათვის არის — შედარებით სუსტად დიფერენცირებული, ინტეგრალური შეგრძნებაა, რადგანაც ის განისაზღვრება ყნოსვის რეცეპტორების, სამწვერა ნერვის რეცეპტორების და ვომერნოზალური ორგანოს რეცეპტორების გაღიზიანების ჯამური ეფექტით.
როჯერ გლოვერი
როჯერ დეივიდ გლოვერი (Roger David Glover, დ. 1945 წლის 30 ნოემბერს ქალაქი ბრეკონში) — უელსელი ბას-გიტარისტი და ხმის ჩაწერის პროდიუსერი. სახელი გაითქვა მძიმე როკ ჯგუფ Deep Purple-ში დაკვრისას.
ადრეული კარიერა
ათი წლის ასაკში ოჯახთან ერთად ლონდონში გადავიდა. მაგ დროისთვის გლოვერი როკით დაინტერესდა და ცამეტი წლის ასაკში გიტარაზე დაკვრა დაიწყო. სკოლაში სწავლის პერიოდში, როგერმა მეგობრებთან ერთად ჯგუფი Madisons ჩამოაყალიბა, რომელიც შემდეგ მეტოქე გუნდს შეუერთდა, ასე შეიქმნა ჯგუფი Epsiode Six. ამ ჯგუფში მღეროდა იენ გილან. გილანი და გლოვერი 1969 წელს Deep Purple-ში გადავიდნენ.
Deep Purple-თან ერთად და სოლო კარიერა
Deep Purple-ში ოთხი წლის მოღვაწეობის შემდეგ, რომელ პერიოდშიც ჯგუფმა ორი წარმატებული ალბომი - Deep Purple in Rock და Machine Head ჩაწერა, გლოვერმა დატოვა ჯგუფი და ხმისჩაწერის პროდიუსერი გარდა. ის მუშაობდა ჯგუფებთან: ჯუდას პრისტი, ნაზარეთი და ელფი. ასევე ჩაწერა ორი სოლო ალბომი: Butterfly Ball (1974 წელს) და Elements (1978). შემდეგ შეუერთდა ყოფილი Deep Purple-ელი - რიჩი ბლეკმორის რეინბოუს, სადაც ჯგუფთან ერთად ხუთი ალბომი ჩაწერა. მოგვიანებით ისევ სოლო კარიერას დაუბრუნდა და თავისი მესამე ალბომო - Mask (1984 წელი) ჩაწერა. ამ წელს Deep Purple ხელახლა შეიკრიბა და გლოვერი თავის ძველ ჯგუფს დაუბრუნდა, სადაც დღემდე უკრავს.
რესურსები ინტერნეტში
კატეგორია:Deep Purple-ის წევრები კატეგორია:უელსელი ბას-გიტარისტები კატეგორია:დაბადებული 1945
ჯონ მანი
ჯონ მანი შეიძლება იყოს:
სუნი
სუნის ძალის გაზომვის მეთოდები
სუნის აღქმის გამოკვლევას აწარმოებს ოლფაქტომეტრია.
სუნის ძალის შეფასება მნიშვნელოვანია ეკოლოგიაში, კვების პროდუქტების ხარისხის ობიექტური შეფასებისათვის, პარფიუმერიაში, სხვადასხვაგვარი პათოლოგიების კლინიკური კვლევებისას.
სუნის რეპროდუქციის მოწყობილობა
XX საუკუნეში ხმის (პატეფონი, მაგნიტაფონი) და გამოსახულების (ფოტოგრაფია, კინომატოგრაფი, ვიდეოკამერა) რეპროდუქციის მოწყობილობების ფართო გავრცელების შემდეგ, სულ უფრო ხშირად გამომგონებლები მიმართავენ სუნის რეპროდუქციის მოწყობილობების დამუშავებას.
ერთ-ერთი ყველაზე ცნობილი ცდა იყო ასეთი სისტემის შემუშავება ამერიკა-ისრაელის ფირმის DidgiScent (2002 г.) მიერ. ამ ფირმამ ვერ შეასრულა აღებული ვალდებულებები დროულად და პროექტი ჩაიშალა.
იხილეთ აგრეთვე
* კატეგორია:ფიზიოლოგია
Antiplanes spirinae
Antiplanes spirinae — მუცელფეხიანთა (ლოკოკინათა) კლასის, Turridae ოჯახის  ერთ-ერთი წარმომადგენელი.
წყარო
კატეგორია:მუცელფეხიანები
ეცტალის ალპები
ეცტალის ალპები (Ötztaler Alpen) — მთების ჯგუფი აღმოსავლეთ ალპებში, ავსტრიასა და იტალიაში. შედის ცენტრალური აღმოსავლეთი ალპების შემადგენლობაში. სიგრძე დაახლოებით 90 კმ. დასავლეთ-სამხრეთ-დასავლეთით შემოსაზღვრულია რეტის ალპებით და რეზიის უღელტეხილით, ჩრდილოეთით მდინარე ინის ხეობით, აღმოსავლეთით ცილერტალის ალპებით და ბრენერის უღელტეხილით, სამხრეთით მდინარე ადიჯეს ხეობით. მწვერვალების ჯაჭვი ქმნის საზღვრის მონაკვეთს ავსტრიასა და იტალიას შორის.
უმაღლესი მწვერვალის სიმაღლეა 3768 მ (მთა ვილდშპიცე). უკანასკნელი წარმოადგენს ავსტრიაში სიმაღლით მეორე მწვერვალს გროსგლოკნერის (3798 მ) შემდეგ. მწვერვალების უმეტესობა დაფარულია მუდმივი თოვლითა და მყინვარებით. ეცტალის ალპები აგებულია გრანიტებით, გნაისებითა და ფიქლებით. ხშირია წიწვოვანი ტყე. ხეობების გასწვრივ — სამხრეთისაკენ, გაშენებულია ბაღები, ვაზები; მიმდინარეობს კარტოფილის მოშენება. ზღვის დონიდან 1300 მ-მდე ხარობს შვრია.
1991 წლის სექტემბერში ეცტალის ალპებში აღმოაჩინეს ენეოლითის ხანის მონადირე — ეცის ყინულის კაცი, რომელიც ცხოვრობდა დაახლოებით 5300 წლის წინ. იგი წარმოადგენს ევროპაში უძველესი ადამიანის მუმიას.
რესურსები ინტერნეტში
კატეგორია:ალპების ქედები კატეგორია:ავსტრიის ქედები კატეგორია:იტალიის ქედები
ინდიელების ხეობა
ინდიელების ხეობა (Valle de los Ingenios) — სამი ურთერთდაკავშირებული ხეობის სერია კუბაში, ქალაქ ტრინიდადიდან 12 კმ-ში. სამი ხეობა — სან-ლუისი, სანტა-როსა და მეიერი XVIII საუკუნიდან XIX საუკუნის ბოლომდე შაქრის წარმოების ცენტრს წარმოადგენდა. წარმოების პიკში, ამ ხეობაში შაქრისგადამამუშავებელი 50 ფაბრიკა ფუნქციონირებდა, რომელთაც გარს ერტყა შაქრის ლერწმის პლანტაციები, სადაც სულ 30 000 მონა შრომობდა. ტერიტორიის ფართობია 270 კმ² და მოიცავს შაქრის 70 ყოფილ საწარმოს. მათი უმრაველსობა დღეს დანგრეულია, მაგრამ ზოგიერთი მათგანი დღემდე ხელუხლებელია.
1988 წელს, ინდიელთა ხეობა და მისი მეზოებლი ქალაქი ტრინიდადი იუნესკომ მსოფლიო მემკვიდრეობის ძეგლთა სიაში შეიტანა.
ლიტერატურა
კატეგორია:მსოფლიო მემკვიდრეობის ძეგლები კუბაში
მამის მკვლელი (მრავალმნიშვნელოვანი)
მამის მკვლელი შეიძლება აღნიშნავდეს:
Prolasius robustus
Prolasius robustus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Prolasius-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
წვრილი ლორი
კატეგორია:ლორისებრნი
Slanklori Schlankloris Red Slender Loris Loris tardigradus Loris tardigradus Loris தேவாங்கு
Antiplanes thalaea
Antiplanes thalaea — მუცელფეხიანთა (ლოკოკინათა) კლასის, Turridae ოჯახის  ერთ-ერთი წარმომადგენელი.
წყარო
კატეგორია:მუცელფეხიანები
მოხალისეობა
მოხალისეობა — არაანაზღაურებადი საქმიანობა, რომელიც გულისხმობს ნებაყოფლობით დროის დახარჯვას, მომსახურების შესრულებას ან/და დახმარების გაწევას, რომლის მიზანია სოციალური სარგებლის მოტანა.
მოხალისეობის ცნების ერთ-ერთი განმსაზღვრელი კრიტერიუმი არის ის, რომ მისი განხორციელებისთვის პიროვნება არ იღებს ფულად ან სხვა სახის ანაზღაურებას.
მოხალისე არის ფიზიკური პირი, რომელიც თმობს საკუთარ დროსა და ხარჯავს ენერგიას საზოგადოებისათვის სასარგებლო საქმიანობის შესრულებით, რომლისთვისაც ერთვება რაიმე ღონისძიებაში ან საქმიანობაში ნებაყოფლობით.
მოხალისეობრივი საქმიანობა არსებითად მიმართულია არა თავად მოხალისის, არამედ სხვა პირის, პირთა ჯგუფის ან ზოგადად, საზოგადოების სასარგებლოდ. იგი წარმოადგენს საზოგადოებისათვის სასიკეთო საქმეს და აქტუალური სოციალური პრობლემების გადაწყვეტის მექანიზმს. თავისუფალი დროის სასარგებლოდ გამოყენება, ახალი ინტერესის სფეროს გაჩენა, ცოდნის გაღრმავება და პრაქტიკული უნარ-ჩვევების გამომუშავება, საკუთარი ინიციატივების განხორციელება, სოციალური სარგებლიანობის შეგრძნება, ახალი ადამიანების გაცნობა, პროფესიული გამოცდილების შეძენა - ეს მოტივაციის ის ფორმებია, რომლებიც შეიძლება ამოძრავებდეს მოხალისეს და ისინი ხშირად გაცილებით უფრო მაღალი ღირებულებისაა ვიდრე მატერიალური სარგებლის მიღება.
რესურსები ინტერნეტში
კატეგორია:მოხალისეობა
ღათი
ღათი (غات‎) — ქალაქი სამხრეთ-დასავლეთ ლიბიაში, ღათის რაიონში, ფეცანის რეგიონში.
ისტორია
წარსულში, ღათი ტრანს-საჰარული ვაჭრობის მთავარი ტერმინალი და ფეცანის მთავარი ადმინისტრაციული ცენტრი იყო. ამავე დროს წარმოადგენდა ტუარეგთა კელ-აჯერის კონფედერაციის საყრდენს, რომლის ტერიტორიაც მოიცავდა სამხრეთ-დასავლეთ ლიბიის უდიდეს ნაწილს, მათ შორის უბარის, საბჰასა და ღადამესს, ასევე სამხრეთ-აღმოსავლეთ ალჟირს.
1911 წლის დასაწყისში, ფეცანის რეგიონი და მათ შორის ღათიც იტალიამ დაიპყრო. ბერბერებისა და არაბების წინააღმდეგობის გამო, იტალიის კონტროლი რეგიონზე 1923 წლამდე გაურკვეველი იყო. პოზიციების გასამყარებლად იტალიელებმა კუკემენის ბორცვზე ციხესიმაგრე ააშენეს. იგი დღემდე შემორჩენილია და ქალაქის ტურისტულ ღირსშესანიშნაობადაა ქცეული.
მეორე მსოფლიო ომის დროს, 1943 წელს ღათის ოკუპაცია საფრანგეთმა მოახდინა. 1949 წლის 21 ნოემბერს, გაეროს გენერალურმა ასამბლეამ გამოსცა რეზოლუცია, სადაც ნათქვამი იყო, რომ 1952 წლის 1 იანვრამდე ლიბია დამოუკიდებელი უნდა გამხდარიყო. ამის შემდეგ, ლიბიის სამეფოს შემადგენლობაში ფეცანის პროვინცია გაუქმდა.
2000-იან წლებში, ღათში, როგორც საგარნიზონო ქალაქში, მიმდინარეობდა ბრძოლები ლიბიის უსაფრთხოების ძალებსა და ალ-კაიდასთან დაკავშირებულ მებრძოლებს შორის. ლიბიის სამოქალაქო ომის დროს, 2011 წლის 25 სექტემბერს ბრძოლებმა ღათში გადაინაცვლა, რომელიც ფეცანის რეგიონში კადაფისადმი ლოიალურად განწყობილ ბოლო დასახლებად რჩებოდა. ამბოხებულებმა ჯერ აეროპორტი აიღეს, მეორე დღეს კი მთლიან ქალაქზე დაამყარეს კონტროლი.
სქოლიო
კატეგორია:ლიბიის ქალაქები კატეგორია:ლიბიის ოაზისები
წიარა
წიარა — სოფელი ერედვის მუნიციპალიტეტში  (გერის თემი), 1991 წლამდე შედიოდა ცხინვალის რაიონში. მდებარეობს გუდისის ქედის სამხრეთ კალთაზე. ზღვის დონიდან 1540 მეტრი, ცხინვალიდან 19 კილომეტრი.
ლიტერატურა
კატეგორია:გერის თემის სოფლები
გრანოდიორიტი
გრანოდიორიტი — სრულკრისტალური მაგმური ინტრუზიული ქანი. მომწვანო-მონაცისფროა. შეიცავს კვარცს, მინდვრის შპატებს, ბიოტიტს, რქატყუარას, პიროქსენსა და სხვა. ქმნის ინტრუზიულ სხეულებს — ბათოლითებს, შტოკებსა და ლაკოლითებს. გავრცელებულია ნაოჭა სარტლებში, კერძოდ, კონტინენტების აქტიურ კიდეებსა და ტექტონომაგმატურ აქტივაციის ზონებში. გვხვდება დაახლოებით ყველა იმ რაიონში, სადაც გავრცელებულია მჟავა სიღრმული ქანები. მშენებლობაში იყენებენ როგორც მოსაპირკეთებელ ქვას. გრანოდიორიტისგან იყო გამოჭრილი როზეტის ქვა.
რესურსები ინტერნეტში
კატეგორია:მაგმური ქანები
წითელი ვარსკვლავის ორდენი
მინიატიურა წითელი ვარსკვლავის ორდენი (Орден Красной Звезды) — სამხედრო ორდენი, რომელიც დააწესა სსრკ-ის ცენტრალურმა აღმასრულებელმა კომიტეტის (ცაკი) პრეზიდიუმმა 1930 წლის 6 აპრილს. აჯილდოებენ საბჭოთა არმიისა და სამხედრო-საზღვაო ფლოტის რიგითი მებრძოლებსა და მეთაურებს, აგრეთვე ჯარის ნაწილებს, გემებს, დაწესებულება-ორგანიზაციებს სსრკ თავდაცვის საქმეში დიდი დამსახურებისათვის; 1944-იდან — გენერლებს, ადმირალებს, ოფიცრებსა და სერჟანტებს ნამსახურობისათვის. ორდენის ნიშანი ვერცხლის ამობურცული ხუთქიმიანი ვარსკვლავია, რომელიც დაფარულია მოწითალო-ლალისფერი ემალით. ატარებენ მკერდის მარჯვენა მხარეს, სამამულო ომის II ხარისხის ორდენის შემდეგ.
საქართველოს სსრ
წითელი ვარსკვლავის ორდენით დაჯილდოებული კოლექტივებია:
ლიტერატურა
კატეგორია:სსრკ-ის ორდენები კატეგორია:სამხედრო ორდენები
ზიმბაბვეს მორაგბეთა ეროვნული ნაკრები
ზიმბაბვეს მორაგბეთა ეროვნული ნაკრები (Zimbabwe national rugby union team) – ეროვნული ნაკრები, რომელიც ზიმბაბვეს წარმოადგენს რაგბის საერთაშორისო მატჩებში და ტურნირებში. IRB-ის კლასიფიკაციით ზიმბაბვეს ნაკრები განეკუთვნება მესამე იარუსის გუნდებს, რომელთაც რაგბის მსოფლიო ჩემპიონატზე თამაშის გამოცდილება აქვთ. ზიმბაბვეს ტერიტორიაზე რაგბიმ განვითარება დაიწყო XIX საუკუნის ბოლოს, ეროვნული ნაკრების (სამხრეთ როდეზია) პირველი საერთაშორისო მატჩი გაიმართა 1910 წელს, როდესაც მათი მეტოქე იყო ბრიტანელი და ირლანდიელი ლომები.
ნაკრებს შემდგომ წლებშიც მჭიდრო ურთიერთობა ჰქონდა «ბრიტანელ და ირლანდიელ ლომებთან». ევროპელი სტუმრები რეგულარულად თამაშობენ ზიმბაბვეს ნაკრებთან მათი სამხრეთ აფრიკის რესპუბლიკაში ტურნეს ფარგლებში. ზიმბაბველებმა ასევე ჩაატარეს რამდენიმე მატჩი ახალი ზელანდიის მორაგბეთა ეროვნული ნაკრების წინააღმდეგ, პირველი თამაში შედგა 1920-იანი წლების ბოლოს.
ზიმბაბვეს ნაკრები, რომლის მეტსახელია Sables, ორჯერ იღებდა მონაწილეობას რაგბის მსოფლიო ჩემპიონატის გათამაშებაზე (1987 და1991 წლებში). რადგანაც სამხრეთ აფრიკის მორაგბეთა ეროვნულმა ნაკრებმა გამოტოვა პირველი ორი მსოფლიო ჩემპიონატი, ზიმბაბვე გახდა პირველი ნაკრები, რომელიც წარმოადგენდა აფრიკას მსოფლიო ფორუმზე. მიუხედავად ამისა, ეროვნულმა ნაკრებმა მსოფლიო ჩემპიონატების ფინალურ ეტაპზე ვერც ერთი გამარჯვება ვერ მოიპოვა.
სენტ-კატარინსი
სენტ-კატარინსი (St. Catharines) — ინგლისურენოვანი ქალაქი კანადაში. ქალაქი მდებარეობს ონტარიოს შტატში, სენტ-კატარინსი მიეკუთვნება ნიაგარას მუნიციპალიტეტს. 2006 წლის აღწერის შედეგად აქ მცხოვრებთა რაოდენობა შეადგენს 131,989 ადამიანს, ქალაქს 33-ე ადგილი უკავია მოსახლეობის მიხედვით კანადაში, სენტ-კატარინსის აგლომერაციაში ცხოვრობს 308,596 ადამიანი. ქალაქში მცხოვრებთა საშუალო სიმჭიდროვე კმ²-ზე შეადგენს 1,373.3 ადამიანს. სენტ-კატარინსის ფართობი შეადგენს 96.11 კმ²-ს. ქალაქიდან 51 კილომეტრში მდებარეობს კანადის ქალაქი ტორონტო, ხოლო რამდენიმე კილომეტრში არის კანადა აშშ-ს ოფიციალური საზღვარი. დასახლებული პუნქტი იყოფა 6 ადმინისტრაციულ ერთეულად.
თავდაპირველად ამ ტერიტორიაზე დასახლება 1783 წლიდან დაიწყო. პირველად აქ დასახლდენენ ტორები, იგივე ლოიალები რომლებიც ამერიკის რევოლუციის შემდეგ აშშ-დან გამოძევებულები იქნენ. 1808 წელს გამოცემულ გეოგრაფიულ რუკებზე, პირველად იქნა სენტ-კატარინსი დატანილი, როგორც დასახლებული პუნქტის სტატუსით. აქ მცხოვრებთა რაოდენობა სულ უფრო იზრდებოდა, 1876 წლიდან უკვე სენტ-კატარინსის ქალაქის სტატუსი მიენიჭა.
ქალაქის სიახლოვეს მდებარეობს ეირის ტბა, ხოლო ქალაქის სიახლოვეს მიედინება მდინარე ნიაგარა, აქვე არის ჩრდილოეთ ამერიკის ყველაზე დიდი ჩანჩქერი ნიაგარა. ქალაქში და მის სიახლოვეს მრავლადაა პარკები, სკვერები და დასასვენებელი ადგილები. მათგან აღსანიშნავია მონტებერლოს პარკი, რომელიც დაარსდა 1887 წელს. სენტ-კატარინსის ყოველწლიური ნალექების რაოდენობა საკმაოდ მაღალია და ის შეადგენს 873.6 მმ-ს, ქალაქის ყველაზე ცხელი თვეებია ივლისი და აგვისტო, ხოლო ყველაზე ცივი თვეებია იანვარი და თებერვალი.
სქოლიო
კატეგორია:კანადის ქალაქები
ლელიანის განძი
ლელიანის განძი — ქუფური და სასანური მონეტების დიდი განძი (171 ცალი), ნაპოვნია 1924 წელს ლაგოდეხის მუნიციპალიტეტის სოფელ ლელიანში, მონეტებიდან ყველაზე ძველი მოჭრილია ხოსრო II (590-628) სასანიანის დროს, ხოლო ახალი — 829 წელში. განძი ჩაფლული უნდა იყოს IX საუკუნის II ნახევარში. აღმოჩენილი მასალა მიუთითებს ამ რაიონში სავაჭრო-სატრანზიტო გზის არსებობაზე. ლელიანის განძი დაცულია აკადემიკოს ს. ჯანაშიას სახელობის საქართველოს სახელმწიფო მუზეუმში.
ლიტერატურა
კატეგორია:საქართველოში აღმოჩენილი განძები კატეგორია:ლაგოდეხის მუნიციპალიტეტი
გუსტავ ზემგალსი
მინი|220პქ|გუსტავ ზემგალსი გუსტავ ზემგალსი (Gustavs Zemgals, დ. 12 აგვისტო, 1871, ძუკსტეს თემი — გ. 6 იანვარი, 1939) — ლატვიელი პოლიტიკოსი და ლატვიის მეორე პრეზიდენტი.
ბიოგრაფია
ზემგალსმა დაწყებითი სკოლა საკას თემში დაამთავრა, შემდეგ კი რიგის გიმნაზიაში განაგრძო სწავლა. 1899 წელს მოსკოვის უნივერსიტეტი დაამთავრა იურისტის ხარისხით. ამის მერე სამშობლოში დაბრუნდა და იურისტად და გაზეთის რედაქტორად მუშაობდა, ბოლოს კი პოლიტაქტივისტი გახდა.
რესურსები ინტერნეტში
კატეგორია:ლატვიის პრეზიდენტები კატეგორია:დაბადებული 12 აგვისტო კატეგორია:დაბადებული 1871 კატეგორია:გარდაცვლილი 6 იანვარი კატეგორია:გარდაცვლილი 1939
უტუგავა კუნიიოსი
უტუგავა კუნიიოსი (დ. 1 იანვარი, 1798 – გ. 14 აპრილი, 1861) — ერთ-ერთი უკანასკნელი დიდი ოსტატი იაპონური უკიიო-ე სტილით ხატვასა და ხეზე წერაში. იყო უტაგავას სკოლის წევრი.
კუნიიოსის შემოქმედება ჟანრთა ფართო სპექტრს მოიცავდა. ის ხატავდა პეიზაჟებს, მშვენიერ მანდილოსნებს, კაბუკის მსახიობებს, კატებს და მითიურ ცხოველებს, თუმცა განსაკუთრებული ცნობადობა სამურაების გმირული ისტორიების ასახვით მოიპოვა. მის ნამუშევრებში ჩართული იყო ბუნების ხედებისა და კარიკატურების დასავლური წარმოდგენები.
ცხოვრება
იოშისაბურო კუნიიოსი დაიბადა 1798 წლის 1 იანვარს, მუსაშის პროვინციაში. მამამისი იყო აბრეშუმის მღებავი იანაგია კიჩიემონი. კუნიიოსი ხშირად ეხმარებოდა მამას ტექსტურების დიზაინების შექმნაში. მისმა ამ გამოცდილებამ, არაერთი მკვლევარის მოსაზრებით, შემდგომში ასახვა მის ნამუშევრებში ჰპოვა, კერძოდ კი ეს მის ფერების მდიდარ პალიტრასა და ტექსტურების ხშირ გამოყენებაში გამოვლინდა. ამბობენ, რომ როდესაც შვიდი ან რვა წლის იყო, მან პირველად იხილა უკიიო-ე სტილით შესრულებული სამურაების გმირობების ამსახველი ტილოები, რამაც იგი ძალიან დააინტერესა. იოშისაბურომ თავისი ხატვის ნიჭი 12 წლის ასაკში გამოავლინდა და მალევე უკიიო-ეს ცნობილი ოსტატის, უტუგავა ტოიოკუნის, ყურადღება მიიპყრო. 1811 წელს ის ოფიციალურად მიიღეს ტოიოკუნის სახელოსნოში, სადაც ის უტაგავას ერთ-ერთი რჩეული მოსწავლე გახდა. იგი ამ სახელოსნოში 1814 წლამდე სწავლობდა. სწორედ ამ პერიოდში მან დაირქვა სახელი „კუნიიოსი“ და დამოუკიდებელ მხატვრად დაიწყო ჩამოყალიბება. ამავე, 1814 წელს გამოაქვეყნა თავისი პირველი ნამუშევრები. 1815 და 1817 წლებში მან შექმნა მრავალი წიგნის ილუსტრაცია და დაბეჭდა თავისი დამოუკიდებელი კაბუკის ფერადი ტილოები მსახიობებისა და მეომრების შესახებ.
მისი ეკონომიკური მდგომარეობა გარკვეული პერიოდის განმავლობაში იმდენად დამძიმდა, რომ იგი იძულებული იყო თავის სარჩენად ტატამის მეორადი ხალიჩები გაეყიდა. წარმატებულ თანაკლასელთან კუნისადასთან შემთხვევითმა შემხვედრამ, რომელსაც თავისი რწმენით, ოსტატობით არათუ ჩამოუვარდებოდა, არამედ ბევრად აღემატებოდა, კუნიიოსის მოტივაცია და შრომისუნარიანობა ბევრად გააძლიერა.
თავისი მოღვაწეობის მომდევნო პერიოდში კუნიიოსი განაგრძობდა საბრძოლო თემატიკის ნამუშევრების შექმნას, მათ შორის ასრულებდა ისეთი ეპოსების ილუსტრაციებს, როგორებიცაა „ჰეიკე მონოგატარი“ და „გენპეი სეისუკი“. მისი ნამუშევრები უნიკალური იყო იმით, რომ მათზე ლეგენდარული ფიგურები ასახული იყო დამატებითი დეტალებით, კერძოდ, ესენია: სიზმრები, მოჩვენების მსგავსი გარეგნობა და ზეადამიანური მახასიათებლები. აღნიშნული ტიპის ნამუშევრებია: „ტაირა ნო ტომომორის მოჩვენება დაიმოცუს ყურესთან“ და 1839 წლის ტრიპტიქი „გოძოს გიდი“. ამ უკანასკნელში იგი სამხედრო მეთაურ იოშიცუმესა და მებრძოლ ბენკეის შორის დაპირისპირების ასახვას მნახველში ინტენსიური მოქმედების განცდის აღძვრით ახერხებს. 1841-1842 წლებში იაპონიაში ტენპოს რეფორმები გატარდა, რომელმაც მიზნად დაისახა ეკონომიკური კრიზისის შესუსტება ფუფუნებისა და სიმდიდრის საჯარო ჩვენებების კონტროლის გზით. ამ პერიოდში ოფიციალურად აიკრძალა კურტიზანთა და მსახიობთა გამოსახულებების შესრულება უკიიო-ე სტილში. ამან შესაძლოა გარკვეული გავლენა იქონია კუნიიოსის მიერ კარიკატურებისა და კომიქსების შექმნაზე, რომლებშიც იგი რეალურ მსახიობებსა და კურტიზანებს ასახავდა. მათი უმეტესობა სიმბოლური და იუმორისტული გზით აკრიტიკებდა შოგუნატეს სამხედრო მთავრობას და პოპულარობით სარგებლობდა პოლიტიკურ ოპოზიციურ ჯგუფებში. ტიმოთი კლარკი, ბრიტანულ მუზეუმში იაპონური ხელოვნების კურატორი, აღნიშნავს, რომ სამთავრობო რეპრესიებმა სრულიად საპირისპირო შედეგები გამოიღო. ხელოვნების სფეროში დაწესებული შეზღუდვები კუნიიოსისთვის ერთგვარ შემოქმედებით გამოწვევად იქცა, რამაც მას აუძულა შონუგატის მთავრობისთადმი კრიტიკის ალეგორიულად შესანიღბად სხვადასხვა მხატვრული საშუალებები მოეძებნა.
რეფორმების შემდგომ დეკადაში კუნიიოსი ბუნების ხედების გამოსახულებებს ქმნიდა, რომელთაც ცენზურა არ ეხებოდა. მათ შორის აღსანიშნავია „სანკაი მეისან ზუკუში“, რომელშიც იგი დასავლური ხელოვნებისთვის დამახასიათებელ ჩრდილებს, პერსპექტივასა და პიგმენტებს იყენებს და „ტოკიოს ცნობილი ხედები“, რომელიც შთაგონებულია კაცუსიკა ჰოკუსაის სერიით „ფუჯის ოცდათექვსმეტი ხედი“.
1840-იანი წლების ბოლოს, კუნიიოსმა კვლავ დაიწყო მსახიობთა ილუსტრაციების შექმნა. იგი ცენზურას თავს ცნობილი კაბუკის მსახიობების ბავშვური, მულტფილმის პერსონაჟების მსგავსი პორტრეტების ხატვის გზით არიდებდა. აქ იგი შემოქმედებითად იყენებდა ელემენტარულ, ბავშვურ სცენარებს, რომლებიც მსახიობების სახეებთან ჰქონდა მიწერილი. კატებისადმი დიდი სიყვარულის გამო მან თავის კაბუკიში არაერთი ადამიანი კატებით ჩაანაცვლა. ასევე ცნობილია, რომ ამ პერიოდში ის ექსპერიმენტებს ატარებდა ფართო კომპოზიციაზე, ადიდებდა ვიზუალურ ელემენტებს დრამატული, გაზვიადებული ეფექტის მისაღწევად (მაგ: მასაკადოს ქალიშვილი პრინცესა ტაკიაშა სომას ძველ სასახლეში). 1856 წელს კუნიიოსს დამბლა დაეცა, რის შემდეგაც მეტად უჭირდა კიდურების მოძრაობა. მისი ამ პერიოდში შესრულებული ნამუშევრები შედარებით დაბალი დონის ხელოვნებად მიიჩნევა. გარდაცვალებამდე კუნიიოსი უცხოელებისთვის იოკოჰამას პორტის გახსნას შეესწრო და 1860 წელს შექმნა ორი ნამუშევარი, რომლებიც იოკოჰამაში დასავლური ცივილიზაციის შემოსვლას ასახავს. კუნიიოსი გარდაიცვალა 63 წლის ასაკში, 1861 წლის აპრილს, გენიადანაში, საკუთარ სახლში.
სქოლიო
კატეგორია:იაპონელი მხატვრები
Prolasius wheeleri
Prolasius wheeleri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Prolasius-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ოტონ ჟუპანჩიჩი
ოტონ ჟუპანჩიჩი (Oton Župančič; დ. 23 იანვარი, 1878, სოფ. ვინიცა – გ. 11 ივნისი, 1949, ლუბლიანა) — სლოვენი პოეტი. სლოვენიის ხელოვნებისა და მეცნიერებათა აკადემიის წევრი (1938). ლიტერატურული მოღვაწეობა დაიწყო როგორც „სლოვენიის მოდერნის“ (ახალგაზრდა ლიტერატორთა დაჯგუფება, რომელიც ლიტერატურასა და პოლიტიკაში ჩამორჩენილობის წინააღმდეგ ილაშქრებდა) ერთ-ერთმა წარმომადგენელმა. თავის პოეზიაში ასახა სლოვაკი ხალხის ეროვნული და სოციალური ტრაგედია. ჟუპანჩიჩს ეკუთვნის კრებულები: „თრობის ფიალა“ (1899), „საუბარი საკუთარ თავთან“ (1908), „გველის სურო თოვლქვეშ“ (1945) და სხვა. იყო დრამატურგიც, მთარგმნელიც და პუბლიცისტიც.
სქოლიო
კატეგორია:სლოვენები კატეგორია:სლოვენი პოეტები კატეგორია:სლოვენი მთარგმნელები კატეგორია:დაბადებული 1878 კატეგორია:გარდაცვლილი 1949
Apispiralia albocincta
წყარო
კატეგორია:მუცელფეხიანები
სან-პედრო-დე-ლა-როკის ციხესიმაგრე
ციხესიმაგრის პროექტი შეიქმნა 1637 წელს, მილანელი სამხედრო ინჟინერიის სკოლის წარმომადგენლის ჯიოვანი ბატისტა ანტონელის მიერ, ქალაქის გუბერნატორ პედრო დე ლა როკა-ი-ბორხას ბრძანებით, რათა ქალაქი დაეცვათ მეკობრეებისაგან. მშენებლობა დაიწყო 1638 წელს და გრძელდებოდა 42 წელიწადი, 1670 წლამდე.
ამჟამად მუზეუმში განთავსებულია მეკობრეთა მუზეუმი.
ლიტერატურა
კატეგორია:მსოფლიო მემკვიდრეობის ძეგლები კუბაში კატეგორია:კუბის შენობა-ნაგებობები
ეიზენჰაუერის დოქტრინა
ეიზენჰაუერის დოქტრინა მიუთითებს დუაიტ ეიზენჰაუერის მიმართვაში კონგრესისადმი 1957 წლის 5 იანვარს. დოქტრინის მიხედვით ქვეყანას შეეძლო ეკონომიკური ან(სხვა ქვეყნიდან აგრესისიის შემთხვევაში) სამხედრო დახმარება ეთხოვა ამერიკისთვის. აიზენჰაუერმა გამოარჩია სსრკ–დან საფრთხე და აშშ–ს სამხედრო კომიტეტს უფლება მისცა "დაეცვა ტერიტორიული მთლიანობა და პოლიტიკური დამოუკიდებლობა ისეთი ქვეყნებისა, რომლებიც ითხოვენ დახმარებას რომელიმე საერთაშორისო კომუნიზმს დაქვემდებარებული ქვეყნის აშკარა აგრესიის წინააღმდეგ".
გლობალურ პოლიტიკურ კონტექსტში, დოქტრინა იყო გამოხმაურება შესაძლო ომისა, რომელსაც სსრკ–ს, სუეცის კრიზისის საბაბით, ეგვიპტეში შესაძლო შესვლა მოასწავებდა. რეგიონში წარმოქმნილი უხელისუფლებობის გამო, რომელიც ინგლისური და ფრანგული მხარეების წარუმატებლობას მოჰყვა, აიზენჰაუერმა ჩათვალა, რომ თავისი გავლენის გაზრდა აუცილებელი იყო. სიტუაციას ართულებდა ეგვიპტის პრეზიდენტის ნასარის პოლიტიკა. მან განალაგა ბაზები, რომლებსაც იყენებდა აშშ–სა და სსრკ–ს ინტერესთა შესაჯახებლად. ამასთან ნასარი იღებდა სსრკ–სგან დახმარებას.
რეგიონალურ დონეზე, დოქტრინის მიზანი იყო დახმარება არაბული რეჟიმებისა უზრუნველეყო ნასარის პოლიტიკური კონტროლის ალტერნატივა.
დოქტრინა 5 მარტს დაამტკიცა კონგრესმა 422 ხმით 79 ხმის წინააღმდეგ. 9 მარტს გამოცხადდა ოფიციალურად კონგრესის რეზოლუციაზე პრეზიდენტის ხელმოწერის შემდეგ.
შეიარაღებული ძალები პირველად გამოიყენეს ლიბანის კრიზისისას, როცა ამერიკის სამხედრო ძალებმა მოახდინეს ინტერვენცია ლიბანში.
დოქტრინის მიზნები
დოქტრინა მიზნად ისახავდა არაბულ ქვეყნებში ეროვნულ–განმათავისუფლებელი მოძრაობის ჩაშობას, აგრეთვე იქ(სუეცის კრიზისის გამო ინგლის–საფრანგეთის პოზიციების დასუსტებასთან დაკავშირებით) აშშ–ის პოზიციების განმტკიცებას. დოქტრინის განსახორციელებლად ასიგნებულ იქნა 200 მლნ. ამერიკული დოლარი.
ლიტერატურა
ქსე, ტ. IV, გვ. 59–60, თბ. 1979.
სქოლიო
კატეგორია:აშშ-ის პრეზიდენტების დოქტრინები კატეგორია:აშშ-სსრკ-ის ურთიერთობები კატეგორია:ცივი ომი კატეგორია:აშშ-ის ისტორია
დონ ეირი
დონალდ სმით ეირი (Donald Smith Airey, დაიბადა 1948 წლის 21 ივნისს სანდერლენდში) — ინგლისელი მუსიკოსი. მან შეცვალა Deep Purple-იდან წასული ჯონ ლორდი. ეირის საკმაოდ ხანგრძლივი და ნაყოფიერი კარიერა ჰქონდა. ის უკრავდა ისეთ ცნობილ ადამიანებსა და ჯგუფებთან, როგორიცაა: გარი მური, ოზი ოსბორნი, ბრიუს დიკინსონი, ჯუდას პრისტი, ბლექ საბათი, ჯეთრო ტალი, ვაითსნეიქი, რეინბოუ, და ა.შ. ის ასევე მუშაობდა ენდრიუ ლოიდ ვებერთან ერთად.
დონ ეირიმ მუსიკისადმი სიყვარული ადრეულ ასაკშივე გამოამჟღავნა. მან შეისწავლა ფორტეპიანოზე დაკვრა. ის სწავლობდა ნოტინგემის უნივერსიტეტში. შემდეგ ჩრდილოეთის სამეფო მუსიკალურ კოლეჯში (Royal Northern College of Music), მანჩესტერში. 1974 წელს გადავიდა ლონდონში და კოზი პაუელის ჯგუფ ჰამერს შეუერთდა. 1978 წელს დონი მცირე ხნით ჯგუფ ბლექ საბათში გადავიდა. მან მონაწილეობა მიიღო ალბომ Never Say Die!-ს ჩაწერაში. მალე ის შეუერთდა გიტარისტ რიჩი ბლექმორის ჯგუფ რეინბოუს. ეირიმ ჯგუფთან ერთად ორი ალბომი ჩაწერა: Down to Earth და Difficult to Cure. 1980 წელს ის უკრავდა ოზი ოსბორნის პირველ სოლო ალბომში The Blizzard of Ozz, სადაც განსაკუთრებული აღნიშვნის ღირსია შესავალი სიმღერისა Mr. Crowley, ეირის შესრულებით. 1981 წელს მან დატოვა რეინბოუ და სამი წლის მანძილზე ოზი ოსბორნთან უკრავდა. თავისი წვლილი შეიტანა ალბომების - Bark at the Moon და Speak of the Devil-ს ჩაწერაში. 1987 წელს ტურნეს შეუერთდა ჯგუფ ჯეთრო ტალს. მაგრამ მალე დატოვა ჯგუფი და ჩაწერა ალბომი "K2".
2001 წელს დონ ეირი შეუერთდა ჯგუფ Deep Purple-ს, მან შეცვალა დაშავებული ჯონ ლორდი, რომელმაც ამ შემთხვევის შემდეგ მუსიკალური კარიერა დაასრულა. ეირი ჯგუფს სრული დატვირთვით 2002 წლის მარტში შეუერთდა.
ამჟამად დონ ეირი მეუღლე დორისსა და სამ შვილთან ერთად კემბრიჯში (ინგლისი) ცხოვრობს.
რესურსები ინტერნეტში
კატეგორია:ინგლისელი მუსიკოსები კატეგორია:დაბადებული 1948 კატეგორია:Deep Purple-ის წევრები
ქიმერა
მინი|ქიმერა
მინი|[[არეცოს ქიმერა, ერტუსკული ბრინჯაოს ქანდაკება]]
ხელოვნებაში ამ სახეს თვალსაჩინო ადგილი უკავია. უხვადაა კორინთულ და ატიკურ ვაზებზე, მონეტებზე. გამოსახულია ბრინჯაოს თასებზე. ეტრუსკებს ბრინჯაოს ქანდაკი ჩამოუსხამთ. განსაკუთრებით ფართოდ აისახება ბელეროფონტის და ქიმერას ბრძოლა, როგორც კეთილისა და ბოროტის, - ქრისტეს და ანტიქრისტეს შეტაკება. იყენებენ შენობის სამკაულად (პარიზის ღვთისმშობლის ტაძარი). წიგნის მხატვრობაში - ლომდრაკონია, ზურგზე თხის თავით, ან გველისკუდიანი ფრთოსანი ლომი (XII ს., ლუვრი), ან კიდევ ჰარპიების მსგავსი ფრთოსანი ქალია. ფლორენციის არქეოლოგიურ მუზეუმში ინახება პირღია ლომი, ბრინჯაოს ქანდაკი, რომლის კუდიც გველია. ლომს კუდი აუდრეკია და ზურგზე ამოზრდილ გველისკისრიან თხის რქას ხრავს.
სქოლიო
კატეგორია:ბერძნული მითოლოგია
გრანსონის ბრძოლა
გრანსონის ბრძოლა — 1476 წლის 2 მარტს გრანსონის რაიონში (შვეიცარია) ბურგუნდიის ჰერცოგ შარლ გულადის ჯარსა (20 ათასამდე კაცი) და შვეიცარიელებს (18 ათასი კაცი) შორის მომხდარი ბრძოლა. შარლ გულადი შეიჭრა შვეიცარიაში და გრანსონის სიმაგრე აიღო. შვეიცარიელებმა ჩრდილოეთიდან შეუტიეს და მტრის ავანგარდი შეავიწროვეს. შარლ გულადმა ვერ გამოიყენა შეტევისათვის ხელსაყრელი მომენტი, შვეიცარიელებმა იერიში მოიგერიეს და მოწინააღმდეგე უკუაგდეს. ბურგუნდიელებმა გაქცევით უშველეს თავს. შვეიცარიელებმა 250 მებრძოლი დაკარგეს, ბურგუნდიელებმა — 1500. ამ გამარჯვებამ ხელი შეუწყო შვეიცარიის ძალების დარაზმვას ბურგუნდიის წინააღმდეგ შემდგომი ბრძოლებისათვის.
ლიტერატურა
კატეგორია:შვეიცარიის ბრძოლები კატეგორია:ბურგუნდიის ომები კატეგორია:XV საუკუნის ბრძოლები
წყალწმინდა (ერედვის მუნიციპალიტეტი)
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (...).
სქოლიო
კატეგორია:ვანათის თემის სოფლები
განჯის ბრძოლა
განჯის ბრძოლა 1752, ქართლისა და კახეთის მეფეების თეიმურაზ II-ისა და ერეკლე II-ის ბრძოლა ნუხის ხან აჯი-ჩალაბის წინააღმდეგ 28 მარტს. აჯი-ჩალაბის დამპყრობლური პოლიტიკით შევიწროებულმა განჯის, ყარაბაღისა და ყარადალის ხანებმა დახმარებისათვის მიმართეს ქართველ მეფეებს. ნუხაზე სალაშქროდ მიმავალ ქართველებს გზაში შეუერთდა ბორჩალოს, დაღესტნელთა, ყაზახელთა, ერევნელთა, განჯელთა და ყარადაღელთა ლაშქარი. გაერთიანებული ლაშქარი წყალდიდობის გამო ალაზანზე ვერ გადავიდა და ლაშქრობა ჩაიშალა. ამასობაში ხანებმა ქართველ მეფეებს უღალატეს. თეიმურაზ II-მ ისინი დააპატიმრა და განჯისკენ დაიძრა, რომ იქ თავისი კაცი დაესვა. განჯელებმა ციხის კარი დაკეტეს და დასახმარებლად აჯი-ჩალაბს მიმართეს.
ბრძოლა, რომელიც განჯის ახლოს გაიმართა, დილიდან საღამომდე გაგრძელდა და ქართველთა ლაშქრის დამარცხებით დამთავრდა.
ლიტერატურა
კატეგორია:საქართველოს ბრძოლები კატეგორია:XVIII საუკუნის ბრძოლები
ატომური ელექტროსადგური
thumb|270px|ატომური ელექტროსადგური [[ვენასთან ახლოს. სურათზე კარგად ჩანს გამაგრილებელი კოშკი და ორი რეაქტორის შენობა]] 270პქ|მინი|ქვეყნები, რომელთაც ატომური ელექტროსადგურები აქვთ ატომური ელექტროსადგური — ელექტროსადგური, სადაც ატომური ენერგია ელექტრულ ენერგიად გარდაიქმნება. მსოფლიოში პირველი ატომური ელექტროსადგური ამუშავდა ყოფილ სსრკ-ში, ქალაქ ობნისკში (მოსკოვის მახლობლად), 1954 წლის 27 ივნისს. უცხოეთში სამრეწველო დანიშნულების პირველი ატომური ელექტროსადგური ამუშავდა ინგლისში 1956 წელს (კოლდერ-ჰოლში), ერთი წლის შემდეგ — აშშ-ში (შიპინგპორტში).
რეაქტორის ტიპის მიხედვით
ატომურ ელექტროსადგურებში გამოყენებულია შემდეგი ტიპის რეაქტორები:
საბურთალოს პანთეონი
საბურთალოს საზოგადო მოღვაწეთა პანთეონი — თბილისში მდებარე საზოგადო მოღვაწეთა პანთეონი, რომელიც გაიხსნა 1970-იანი წლების დამდეგს. შედგება ძველი (დახურული) და ახალი (გაიხსნა 2002 წელს) პანთეონებისაგან. ძველი მდებარეობს ველოტრეკთან, საბურთალოს სასაფლაოს გვერდით, ხოლო ახალი — ვაკე-საბურთალოს გზატკეცილთან, სასტუმრო „ამირანის“ მიმდებარე ტერიტორიაზე. პანთეონში განისვენებს მეცნიერებისა და კულტურის არაერთი ცნობილი მოღვაწე.
იხილეთ აგრეთვე
კატეგორია:თბილისის პანთეონები
საბვეი (რესტორანი)
მინი|316x316პქ|საბვეის ლოგო საბვეი (ინგლისურად: Subway) ამერიკული კერძო რესტორნების ქსელია. ის სახელგანთქმულია თავისი ზღვის პროდუქტების სენდვიჩებითა და სალათებით. საბვეი მსოფლიოში ერთ- ერთი ყველაზე სწრაფად მზადი ფრენჩაიზია. 2019 წლის ოქტომბრის მონაცემებით მას 100-ზე მეტ ქვეყანაში 41 512 რესტორანი ჰქონდა გახსნილი. მისი ლოკაციების უმეტესობა (23,928 ან 57,6%) ამერიკის შეერთებულ შტატებში მდებარეობს. ის მსოფლიოში უდიდესი ერთბრენდიანი კომპანიაა და ასევე უმსხვილეს სარესტორნო ობიექტს წარმოადგენს.
საბვეის საერთაშორისო შტაბ- ბინა მილფორდში, კონექტიკუტში მდებარეობს. ევროპული ფრენჩაიზების რეგიონალური ოფისი მდებარეობს ამსტერდამში (ნიდერლანდები), ახალი ზელანდიისა და ავსტრალიის ოფისი ბრიზბენში (ავსტრალია), ხოლო აზიის სათაო ოფისი ბეირუთში (ლიბანი) და სინგაპურშია. ლათინურ ამერიკის მხარდაჭერის ცენტრი მაიამიშია. მარცხნივ|მინი|საბვეის რესტორანი [[პორტლენდი|პორტლენდში, ორეგონში]]
ისტორია
1965 წელს, ფერდ დე ლუკამ მეგობარ პიტერ ბაქისგან 1000 დოლარი ისესხა, რომ ბრიჯპორტში, კონექტიკუსში კომპანია ,,Pete's Super Submarines" (პიტერის სუპერ წყალქვეშა ნავები) გაეხსნა. იმავე წელს მეგობრებმა ჩამოაყალიბეს Doctor's Associates Inc. რომლის შედეგადად სარესტორნო ქსელი გააფართოვეს. კომპანიის ჩამოყალიბების მთავარ მიზეზს დე ლუკას სამედიცინო სასწავლებლის საფასურის დაფარვა წარმოადგენდა.  Doctor's Associated არანაირად არ იყო დაკავშირებული სამედიცინო ორგანიზაციასთან. 1968 წელს სენდვიჩების კომპანიას სახელი გადაერქვა და ოფიციალურად დაერქვა საბვეი (Subway). მინი|330x330პქ|ქვეყნები საბვეის ლოკაციებით
პროდუქტები
საბვეის ძირითად პროდუქტს სენდვიჩი წარმოადგენს. ამათთან ერთად რესტორნების ქსელში იყიდება: შეხვეული პროდუქტები, სალათები და სენდვიჩის სხვადასხვა ვარიაციები. ასევე იყიდება ცომეულიც: ფუნთუშები, დონატები და მაფინები. მარცხნივ|მინი|საბვეის სენდვიჩი საბვეის ყველაზე გაყიდვადი პროდუქტი B.M.T.-ია (შემოკლებით: უდიდესი, ყველაზე ხორციანი და უგემრიელესი). ის შეიცავს პეპერონს და ძეხვის სხვადასხვა ვარიაციებს. თავდაპირველად სახელწოდება იშიფრებოდა როგორც ბრუკლინიდან მანჰეტენამდე გადაზიდვა.
საბვეი ასევე ყიდის სასაუზმო სენდვიჩებს, ინგლისურ მაფინებსა და თხელ პურებს. 2006 წელს ამერიკის ზოგიერთ ადგილას დაემატა ,,კერძო პიცები". ამ სახეობის პროდუქტი მხოლოდ სპეციალური შეკვეთებით მზადდება. 2009 წელს საბვეიმ ხელი მოაწერა ხელშეკრულებას, რომლის შედეგადაც დაიწყეს სიეტლის საუკეთესო ყავის (Seattle's Best Coffee) წარმოება.
2009 წელს, ზაგატის გამოკითხვების შედეგად საბვეი მსოფლიოში ყველაზე ჯანსაღ სწრაფი კვების ობიექტთა ქსელად დასახელდა. საბვეი გამოკითხვაში ასევე ლიდერობდა საუკეთესო მომსახურებისა და პოპულარულობის ნაწილებშიც. შემოსავლის მიხედვით ის მეორე ადგილზე გავიდა ვენდისის შემდეგ.
2017 წლის 18 აპრილს, საბვეიმ განაცხადა, რომ აპირებდა ახალი პროდუქტების წარმოებას: Chipotle Steak & Cheese, Triple Cheese, Chicken Cordon Bleu.
სქოლიო
კატეგორია:სწრაფი კვების ქსელები აშშ-ში კატეგორია:ამერიკული ბრენდები კატეგორია:1965 წელს დაარსებული რესტორნები
ლელიანის კატა
ლელიანის კატა (Felis chaus) — მტაცებელი ძუძუმწოვარი კატისებრთა ოჯახისა. მისი სხეულის სიგრძე 80 სმ, მასა 16 კგ აღწევს. აქვს გრძელი ფეხები, ყურის ბოლოზე მოკლე ფუნჯები. ბინადრობს სამხრეთ-აღმოსავლეთ აფრიკის წინა და სამხრეთ-აღმოსავლეთ აზიის მდინარეთა ხეობების ხშირ ბარდებში. ყოფილ სსრკ-ში — ვოლგის დელტაში, კასპიის ზღვის დასავლეთ სანაპიროზე, შუა აზიის მდინარეთა ხეობებში. საქართველოში — მხოლოდ აღმოსავლეთ ნაწილში. მთებში 800 მ-ზე მაღლა არ ადის. იკვებება ფრინველებით, ძუძუმწოვრებით. ზოგიერთ ადგილებში სარეწაო ნადირ-ფრინველის განადგურებით ერთგვარი ზიანი მოაქვს სანადირო მეურნეობისათვის. ლელიანის კატის ბეწვი მდარე ხარისხისაა.
ლიტერატურა
კატეგორია:კატები კატეგორია:საქართველოს წითელ წიგნში შეტანილი ცხოველები
Apispiralia catena
Apispiralia catena — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
წყარო
კატეგორია:მუცელფეხიანები